stanford-oval/wikipedia huggingface dataset:
โรงเรียนสายปัญญารังสิต
อาคารและสิ่งปลูกสร้างภายในโรงเรียน > โรงฝึกงาน

มีทั้งหมด 3 โรง แบ่งเป็น
โรงฝึกงาน (มพช 2) เป็นที่ตั้งของห้องพักครูกลุ่มสาระการเรียนรู้การงานอาชีพฯ (เกษตรกรรมและอุตสาหกรรม) ห้องพักครูกลุ่มสาระการเรียนรู้สุขศึกษาฯ และห้องงานช่างโลหะ
โรงฝึกงาน แบบ 102/27 เป็นที่ตั้งของห้องงานปั้น และห้องงานช่างไม้
โรงฝึกงาน แบบ 204/27 เป็นอาคาร 2 ชั้น เป็นที่ตั้งของห้องพักครูและห้องเรียนกลุ่มสาระการเรียนรู้กลุ่มสาระการเรียนรู้การงานอาชีพฯ (คหกรรม) และห้องเรียนคหกรรม ห้องพักครูและห้องเรียนกลุ่มสาระการเรียนรู้ศิลปะฯ (ศิลปะ ดนตรี และนาฏศิลป์)
อาคารและสิ่งปลูกสร้างภายในโรงเรียน > หอประชุมโรงเรียน

เป็นหอประชุมแบบ 100/27 ก่อสร้างเมื่อพ.ศ. 2530 ใช้ในงานกิจกรรมสำคัญในโรงเรียน เช่น พิธีไหว้ครู งานแสดงละคร บริเวณด้านข้างเป็นโรงยิมของกลุ่มสาระการเรียนรู้สุขศึกษาฯ และสนามบาสเกตบอล และได้รับการปรับปรุงให้ติดเครื่องปรับอากาศในปี พ.ศ. 2554
อาคารและสิ่งปลูกสร้างภายในโรงเรียน > สิ่งปลูกสร้างอื่น ๆ

ลานอเนกประสงค์ (ลานหน้าเสาธง) ตั้งอยู่หน้าอาคาร 1 เป็นที่สำหรับเข้าแถวเคารพธงชาติ ทำกิจกรรมต่าง ๆ และเป็นสนามฟุตซอลในบางครั้ง
ซุ้มและโต๊ะม้าหิน ซุ้มในโรงเรียนจะเรียกว่า ซุ้มเขียว ตามสีของซุ้ม มีอยู่ 2 บริเวณ คือ บริเวณที่ว่างระหว่างอาคาร 1 กับอาคาร 3 และที่ว่างระหว่างอาคาร 2 กับอาคาร 4 ซึ่งฝั่งอาคาร 4 จะมีซุ้มเขียวตั้งยาวตลอดสระปทุมปัญญา ส่วนซุ้มจะมีอยู่ 4 บริเวณ คือ บริเวณใต้อาคาร 1 บริเวณโรงฝึกงาน บริเวณข้างที่จอดรถ และบริเวณลานธรรมสวนสน
สระปทุมปัญญา เป็นสระบัวขุดดินรูปสี่เหลี่ยมผืนผ้าตั้งอยู่บริเวณที่ว่างระหว่างอาคาร 2 กับอาคาร 4 ติดกับซุ้มเขียว และมีน้ำพุตั้งอยู่ตรงกลางสระซึ่งจะเปิดในช่วงงานโรงเรียนที่สำคัญและช่วงที่โรงเรียนมีแขกผู้มาเยื่อนที่สำคัญ บางครั้งสระปทุมปัญญาใช้เป็นสถานที่จัดงานหรือกิจกรรมสำคัญ โดยเฉพาะกิจกรรมวันลอยกระทง
โรงอาหาร ตั้งอยู่บริเวณใต้อาคาร 3 โดยเป็นสถานที่รับประทานอาหารของนักเรียนและมีห้องอาหารครูใว้บริการสำหรับคณะครูของโรงเรียน
เวทีคนเก่ง ตั้งอยู่บริเวณที่ว่างระหว่างอาคาร 1 กับอาคาร 3 ติดกับสวนพฤกษศาสตร์กับซุ้มเขียว ใช้เป็นเวทีสำหรับกิจกรรมสำคัญต่าง ๆ เช่น การประกวด Science Show การประกวดร้องเพลง เป็นต้น
สวนพฤกษศาสตร์ โรงเรียนมีสวนพฤกษศาสตร์ที่มีพรรณไม้สำคัญกระจายอยู่รอบโรงเรียน แต่ที่หลักก็คือบริเวณที่ว่างระหว่างอาคาร 1 กับอาคาร 3 ซึ่งมีต้นมะตาดที่เป็นต้นไม้หลักของโรงเรียนและพืชพันธุ์อื่น ๆ
ลานธรรมสวนสน ตั้งอยู่ด้านหลังที่จอดรถของคณะครู ใกล้กับโรงฝึกงาน แบบ 204/27 ซึ่งมีม้านั้งหิน และมีองค์พระพุทธรูปชื่อ”หลวงพ่อปัญญา”ประดิษฐานอยู่ซื่งเป็นสิ่งศักดิ์สิทธิ์ประจำโรงเรียนอีกแห่งหนึ่ง  และเป็นสถานปฏิบัติธรรม
ศูนย์เศรษฐกิจพอเพียง ตั้งอยู่ติดกับลานธรรมสวนสน เป็นพื้นที่จำนวน 5 ไร่ใช้สำหรับทำการเกษตรกรรม ปลูกผักสวนครัว ผลไม้ พืชไร่ ไม้หายากและอาคารเพาะชำ เพาะเห็ดฟาง และเก็บวัสดุอุปกรณ์ โดยยึดหลักปรัชญาเศรษฐกิจพอเพียงของพระบาทสมเด็จพระเจ้าอยู่หัวและแหล่งเรียนรู้ทางเกษตรที่สำคัญของโรงเรียน
สนามฟุตบอล ไว้สำหรับเล่นฟุตบอลและเป็นสถานที่จัดวิ่งมาราธอนในช่วงกีฬาสี ปัจจุบันมีโครงการสร้างอัฒจันทร์ถาวรซึ่งเริ่มดำเนินการในปี พ.ศ. 2554
สนามกีฬาอื่น ๆ ได้แก่ สนามปิงปองตรงบริเวณที่ว่างระหว่างโรงฝึกงาน (มพช 2) และโรงฝึกงาน แบบ 102/27 สนามบาสเกตบอลและสนามวอลเลย์บอลตรงบริเวณด้านข้างของหอประชุม สนามตระกร้อตรงม้าหินใกล้สนามเปตองตรงบริเวณใกล้กับที่จอดรถของคณะครูและลานธรรม
รายนามผู้บริหารโรงเรียน

| 0 | 1 | 2 | 3 |
| --- | --- | --- | --- |
รายนามผู้บริหารโรงเรียนสายปัญญารังสิต
| ลำดับ | รายนามผู้บริหาร | ตำแหน่ง | วาระการดำรงตำแหน่ง |
| 1. | นายอนันต์ ตรีนิตย์ | ครูใหญ่/ผู้อำนวยการ | พ.ศ. 2523 - 2531 |
| 2. | นายชุมพล คำดา | ผู้อำนวยการ | พ.ศ. 2531 - 2533 |
| 3. | นายสังเวียน จิตระยนต์ | ผู้อำนวยการ | พ.ศ. 2533 - 2535 |
| 4. | นางระวีวรรณ ธรรมศิริ | ผู้อำนวยการ | พ.ศ. 2535 - 2536 |
| 5. | นายเทิดศักดิ์ รัตนมณี | ผู้อำนวยการ | พ.ศ. 2536 - 2540 |
| 6. | นางสาลินี มีเจริญ | ผู้อำนวยการ | พ.ศ. 2540 - 12 พฤศจิกายน พ.ศ. 2544 |
| 7. | นางสาวสุภาวดี วงษ์สกุล | ผู้อำนวยการ | 12 พฤศจิกายน พ.ศ. 2544 - 20 มกราคม พ.ศ. 2553 |
| 8. | นางสาวอารีวรรณ เอมโกษา | ผู้อำนวยการ | 20 มกราคม พ.ศ. 2553 - 28 มกราคม พ.ศ. 2557 |
| 9. | นายพงษ์วิวัฒน์ สิงห์มณี | ผู้อำนวยการ | 28 มกราคม พ.ศ. 2557 - 30 กันยายน พ.ศ. 2559 |
| 10. | นายวีระพงค์ ประดิษฐ์ | ผู้อำนวยการ | 9 พฤศจิกายน พ.ศ. 2559 - 30 กันยายน 2563 |
| 11. | นายธนพจ แก้ววงษา | ผู้อำนวยการ | 30 กันยายน พ.ศ. 2563 - 20 กันยายน พ.ศ. 2567 |
| 12. | ดร.สุมาลี รามฤทธิ์ | ผู้อำนวยการ | 20 กันยายน พ.ศ. 2567 - ปัจจุบัน |
มาตรฐานคุณภาพของโรงเรียน

ได้รับรางวัลชมเชย โรงเรียนพระราชทาน ประเภทสถานศึกษาขนาดใหญ่ ในปี พ.ศ. 2547 พ.ศ. 2548 และปี พ.ศ. 2551 ซึ่งนักเรียนโรงเรียนสายปัญญารังสิตได้รับรางวัลชมเชยนักเรียนพระราชทานในปี พ.ศ. 2545 พ.ศ. 2546 พ.ศ. 2549 และปี พ.ศ. 2553 และรางวัลนักเรียนพระราชทานในปี พ.ศ. 2548 และปี พ.ศ. 2550
ได้รับป้ายพระราชทานในโครงการอนุรักษ์พันธุกรรมพืช อันเนืองมาจากพระราชดำริ สมเด็จพระเทพรัตนราชสุดาฯ สยามบรมราชกุมารี ในปี พ.ศ. 2548 ซึ่งโรงเรียนได้เข้าร่วมโครงการตั้งแต่ปี พ.ศ. 2541
ได้รับการประเมินคุณภาพจากสำนักงานรับรองมาตรฐานและประเมินคุณภาพการศึกษา รอบแรกในปี พ.ศ. 2546  ประเมินได้ระดับดี รอบสองในปี พ.ศ. 2549 รอบสามในปี พ.ศ. 2554 ประเมินได้ระดับดีมาก
ได้รับคัดเลือกเป็นโรงเรียน เร่งสู่ฝัน (Fast Track) จังหวัดปทุมธานี จากโครงการ 1 อำเภอ 1 โรงเรียนในฝัน ในปี พ.ศ. 2547 ซึ่งโรงเรียนได้เข้าร่วมโครงการตั้งแต่ปี พ.ศ. 2546 และเป็นต้นแบบโรงเรียนในฝัน เป็นแห่งที่ 2 ของประเทศ ในปี พ.ศ. 2548 จากโครงการเดียวกัน
ได้รับคัดเลือกเข้าโครงการวิจัยพัฒนาการเรียนรู้เพื่อพัฒนาคุณภาพการศึกษา (ToPSTAR) ในปี พ.ศ. 2546
ได้รับคัดเลือกเข้าโครงการระบบดีโรงเรียนมีคุณภาพ (Healthy System Healthy School) จากสถาบันวิจัยและพัฒนาการเรียนรู้ ในปีพ.ศ. 2547
ได้คัดเลือกเข้าโครงการโรงเรียนเข้มแข็งด้วยการจัดการเรียนรู้ จากสถาบันวิจัยและพัฒนาการเรียนรู้ ในปี พ.ศ. 2552
ได้รับคัดเลือกให้เป็นศูนย์พัฒนาการเรียนการสอนภาษาอังกฤษ (English Resource and Instruction Center - ERIC) จากสำนักงานคณะกรรมการศึกษาขั้นพื้นฐาน ประจำเขตพื้นที่การศึกษาปทุมธานี เขต 2 ในปี พ.ศ. 2548 และได้คัดเลือกเป็น 1 ใน 30 ศูนย์ เพื่อพัฒนาสู่การเป็นศูนย์ ERIC ต้นแบบจากสำนักงานคณะกรรมการศึกษาขั้นพื้นฐาน ในปี พ.ศ. 2549
ได้รับการคัดเลือกเป็นโรงเรียนต้นแบบ ที่สอนโดยเน้นทักษะกระบวนการคิดจากสำนักงานเขตพื้นที่การศึกษาปทุมธานี เขต 2 ในปีการศึกษา 2549 และเป็นโรงเรียนต้นแบบพัฒนากระบวนการคิดสู่ห้องเรียน จากสำนักงานคณะกรรมการศึกษาขั้นพื้นฐาน
กิจกรรมคุ้มครองผู้บริโภคในโรงเรียน (อย.น้อย) ได้รับรางวัลรองชนะเลิศอันดับ 2 ระดับประเทศประเภทกิจกรรม ในปี พ.ศ. 2547 และรองชนะเลิศอันดับ 1 ระดับประเทศประเภทกิจกรรม ในปี พ.ศ. 2548 ซึ่งโรงเรียนได้จัดกิจกรรมต่อเนื่องมาโดยตลอดมีโรงเรียนต่าง ๆ มาดูงานและได้รับเชิญเป็นวิทยากรตามหน่วยงานต่าง ๆ
ผ่านมาตรฐานอาหารสะอาดปลอดภัย สุขาน่าใช้ และเด็กไทยฟันดีระดับเหรียญทอง ในปี พ.ศ. 2549 จากกระทรวงสาธารณสุข ได้รับเกียรติบัตรสุดยอดส้วมแห่งปีระดับภาคจากกระทรวงสาธารณสุขในปี พ.ศ. 2550 และได้รับรางวัลเหรียญทองชื่อผลงาน”สุขาดีมีสุข สู่มิติการเรียนรู้เพื่อสุขภาพ” จากโครงการ 1 โรงเรียน 1 นวัตกรรม จัดโดยคุรุสภา ในปี พ.ศ. 2551
ได้รับรางวัลชนะเลิศในกิจกรรมบอลลูนอากาศร้อนระดับประเทศในปี พ.ศ. 2545 2548 2549 และปี พ.ศ. 2550
ได้รับรางวัลจากกีฬาบาสเกตบอลทั้งในระดับเขตและระดับประเทศเป็นจำนวนมาก เช่น จากการแข่งขันเยาวชนแห่งชาติ การแข่งขันกีฬานักเรียนนักศึกษาแห่งประเทศไทย เป็นต้น
ได้รับรางวัลจากกีฬาฟุตบอลในระรับเขต เช่น จากการแข่งขันกีฬาฟุตบอลนักเรียนจังหวัดปทุมธานี อ.บ.จ จังหวัดปทุมธานี เป็นต้น
ได้รับรางวัลจากการแข่งขันละครวิทยาศาสตร์ ระดับจังหวัดในปี พ.ศ. 2536-2547 รองชนะเลิศอันดับ 1 ระดับประเทศในปี พ.ศ. 2545-2546 และชนะเลิศอันดับ 1 ระดับประเทศ ในปีพ.ศ. 2544 และปี พ.ศ. 2547
ได้รับรางวัลชนะเลิศจากการจัดบอร์ดและบรรยายประกอบนิทรรศการ “วันเอดส์โลก” ของกองทัพอากาศ ในปี พ.ศ. 2548-2551
ระบบการเรียนการสอน

โรงเรียนสายปัญญารังสิตจัดการเรียนการสอนในระดับชั้นมัธยมศึกษาตอนต้นและตอนปลายโดยใช้หลักสูตรแกนกลางการศึกษาขั้นพื้นฐาน พุทธศักราช 2551 ปัจจุบัน (พ.ศ. 2557) มีการจัดชั้นเรียนแบบ 10-10-10/8-8-8 (ระดับชั้นมัธยมศึกษาตอนต้น จำนวน 10 ห้องเรียน และระดับชั้นมัธยมศึกษาตอนปลาย ชั้นละ 8 ห้องเรียน) มีจำนวนนักเรียนทั้งหมด 2,121 คน และมีหลักสูตรการเรียนการสอน ดังนี้
| ระดับชั้น/แผนการเรียน | ปกติ | วิทยาศาสตร์-คณิตศาสตร์ | คณิตศาสตร์-ภาษาอังกฤษ | ภาษาไทย-อังกฤษ-สังคมศึกษา | ภาษาอังกฤษ-จีน | ภาษาอังกฤษ-ญี่ปุ่น | Mini English Program | Gifted |
| --- | --- | --- | --- | --- | --- | --- | --- | --- |
| ม.1 | 6 | - | - | - | - | - | 2 | 2 |
| ม.2 | 6 | - | - | - | - | - | 2 | 2 |
| ม.3 | 6 | - | - | - | - | - | 2 | 2 |
| ม.4 | - | 2 | 1 | 1 | 1 | 1 | 2 | 1 |
| ม.5 | - | 2 | 1 | 1 | 1 | 1 | 2 | 1 |
| ม.6 | - | 2 | 1 | 1 | 1 | 1 | 2 | 1 |
นอกจากนี้โรงเรียนมีการสอนวิชาภาษาจีนให้กับนักเรียนเป็นภาษาต่างประเทศที่ 2 ตามหลักสูตรให้เทียบเคียงมาตรฐานสากล ตามที่โรงเรียนได้ร่วมในโครงการโรงเรียนมาตรฐานสากล วิชาประวัติศาสตร์ไทยตามที่สำนักงานคณะกรรมการศึกษาขั้นพื้นฐานจัดไว้ให้เห็นความสำคัญของสังคมไทยและจิตสำนึกของความเป็นไทย วิชาเลือกให้กับนักเรียนที่มีความสนใจในระดับชั้นและบางแผนการเรียน เช่น วิชาคณิตศาสตร์เพิ่มเติม วิชาภาษาญี่ปุ่น วิชางานช่างโลหะ เป็นต้น
ระบบการเรียนการสอน > ห้องเรียนพิเศษและแผนการเรียนพิเศษ

โรงเรียนสายปัญญารังสิตเปิดสอนห้องเรียนพิเศษจำนวน 2 หลักสูตร และแผนการเรียนพิเศษ 1 หลักสูตร คือ
ระบบการเรียนการสอน > ห้องเรียนพิเศษและแผนการเรียนพิเศษ > ห้องเรียนส่งเสริมความสามารถด้านภาษา (Mini English Program : MEP)

ห้องเรียนส่งเสริมความสามารถด้านภาษาได้เปิดการเรียนการสอนครั้งแรกในระดับชั้นมัธยมศึกษาปีที่ 1 ในปี พ.ศ. 2547 และระดับชั้นมัธยมศึกษาปีที่ 4 ในปี พ.ศ. 2550 เป็นแผนการเรียนคณิตศาสตร์-วิทยาศาสตร์ และแผนการเรียนคณิตศาสตร์-ภาษาอังกฤษในปี พ.ศ. 2555 โดยได้มีการสอนในรายวิชาหลักต่าง ๆ เป็นภาษาอังกฤษและมีครูต่างประเทศเป็นผู้สอน มีห้องเรียนมาตรฐานติดเครื่องปรับอากาศ และตู้เก็บของของนักเรียนแต่ละคนโดยเฉพาะ นอกจากนี้โรงเรียนได้จัดกิจกรรมเฉพาะห้องเรียน MEP เช่น กิจกรรมวันฮาโลวีน กิจกรรมสังสรรค์เฉพาะห้องเรียน MEP เป็นต้น และสนับสนุนการแข่งขันที่เกี่ยวข้องกับภาษาอังกฤษ ห้องเรียน MEP อยู่ในความรับผิดชอบของกลุ่มสาระการเรียนรู้ภาษาอังกฤษ
ระบบการเรียนการสอน > ห้องเรียนพิเศษและแผนการเรียนพิเศษ > ห้องเรียนส่งเสริมความเป็นเลิศด้านคณิตศาสตร์-วิทยาศาสตร์ (Gifted)

ห้องเรียนส่งเสริมความเป็นเลิศทางคณิตศาสตร์-วิทยาศาสตร์ได้เปิดการเรียนการสอนเป็นครั้งแรกในระดับชั้นมัธยมศึกษาปีที่ 1 ในปี พ.ศ. 2548 และระดับชั้นมัธยมศึกษาปีที่ 4 ในปี พ.ศ. 2552 โดยใช้หลักสูตรโครงการห้องเรียนพิเศษของสถาบันส่งเสริมการสอนวิทยาศาสตร์และเทคโนโลยีโดยจัดการเรียนการสอนในวิชาคณิตศาสตร์และวิทยาศาสตร์แบบเข้มข้นและเพิ่มวิชาภาษาอังกฤษสำหรับการค้นคว้า มีห้องเรียนมาตรฐานติดเครื่องปรับอากาศ และเครื่องคอมพิวเตอร์สำหรับสืบค้นข้อมูลทางอินเทอร์เน็ต นอกจากนี้โรงเรียนได้จัดกิจกรรมค่ายคณิตศาสตร์-วิทยาศาสตร์ในทุกปี ตลอดจนการสนับสนุนในการศึกษาดูงานและการแข่งขันทางด้านคณิตศาสตร์และวิทยาศาสตร์ ห้อง Gifted ในระดับชั้นมัธยมศึกษาตอนต้นอยู่ในความรับผิดชอบของกลุ่มสาระการเรียนรู้คณิตศาสตร์ และระดับชั้นมัธยมศึกษาตอนปลายอยู่ในความรับผิดชอบของกลุ่มสาระการเรียนรู้วิทยาศาสตร์
รายชื่อศิษย์เก่าที่มีชื่อเสียง

วีรยะ เภาเจริญ (รุ่น 1) ผู้อำนวยการโรงพยาบาลเปาโล พหลโยธินและอดีตผู้ช่วยศาสตราจารย์ประจำคณะแพทยศาสตร์ มหาวิทยาลัยธรรมศาสตร์
บัณฑิต ทองดี (รุ่น 1) ​ผู้กำกับภาพยนตร์และละครไทย
โมน สวัสดิ์ศรี (รุ่น 12) นักเขียนและบรรณาธิการสำนักพิมพ์มติชน
พงษ์พจน์ สินสุวรรณ์ (รุ่น 15) ศิลปินดนตรีวงบางแก้ว
พงษ์เพชร สินสุวรรณ์ (รุ่น 15) ศิลปินดนตรีวงบางแก้ว
ดร.กอบวิทย์ พิริยะวัฒน์ (รุ่น 20) ศึกษานิเทศก์ สำนักงานเขตพื้นที่การศึกษามัธยมศึกษาปทุมธานี
เกศรินทร์ น้อยผึ้ง (รุ่น 32) นักแสดงหญิงชาวไทย สังกัด ช่อง 7
แหล่งข้อมูลอื่น

เว็บไซต์โรงเรียนสายปัญญารังสิต
เว็บบอร์ดโรงเรียนสายปัญญารังสิต เก็บถาวร 2016-03-04 ที่ เวย์แบ็กแมชชีน
E-Learning โรงเรียนสายปัญญารังสิต เก็บถาวร 2016-03-05 ที่ เวย์แบ็กแมชชีน
Hi5 ศิษย์เก่าและนักเรียนโรงเรียนสายปัญญารังสิต
Facebook คณะกรรมการนักเรียน โรงเรียนสายปัญญารังสิต
Facebook ศิษย์เก่าโรงเรียนสายปัญญารังสิต
โรงเรียนสายปัญญารังสิต ที่เฟซบุ๊ก
ข้อมูลพื้นฐานโรงเรียนสายปัญญารังสิตในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
แผนที่และภาพถ่ายทางอากาศของ โรงเรียนสายปัญญารังสิต
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°58′26″N 100°36′40″E﻿ / ﻿13.973945°N 100.611033°E﻿ / 13.973945; 100.611033
พระเทพปัญญารัตนมุณี พระพุทธรูปประจำโรงเรียนสายปัญญารังสิต
ลานหน้าเสาธงด้านหน้าอาคาร 1
อาคาร 2
อาคาร 3
อาคาร 4
อาคาร 5
อาคารหอประชุมโรงเรียน
หอประชุม
นิติพงษ์ ห่อนาค

| นิติพงษ์ ห่อนาค |
| --- | --- |

ข้อมูลพื้นฐาน
ชื่อเกิด: นิติพงษ์ ห่อนาค
เกิด: 23 มิถุนายน พ.ศ. 2503 (64 ปี)
ที่เกิด:  อำเภอพัฒนานิคม จังหวัดลพบุรี ประเทศไทย
แนวเพลง: ป็อป, แจ๊ส, สตริง, บลูส์
อาชีพ: นักแต่งเพลง, นักร้อง, นักดนตรี
เครื่องดนตรี: กีตาร์, กีตาร์เบส, คีย์บอร์ด, กลอง
ค่ายเพลง: จีเอ็มเอ็ม แกรมมี่ (2526 - 2554)   สหภาพดนตรี (2554 - 2558)

สมาชิก: เฉลียง

เว็บไซต์: นิติพงษ์ ห่อนาค
นิติพงษ์ ห่อนาค ชื่อเล่น เล็ก (นามแฝง ดี้, อีดี้) อดีตสมาชิกและหัวหน้าวงเฉลียง และนักแต่งเพลงชาวไทยที่มีชื่อเสียง เคยดำรงตำแหน่งรองกรรมการผู้อำนวยการ สายงานธุรกิจดนตรี ของจีเอ็มเอ็ม แกรมมี่ และผู้บริหารค่ายสหภาพดนตรี
ประวัติ

นิติพงษ์ ห่อนาค เป็นบุตรของครูสง่า ห่อนาค กับนางเปรื่อง ห่อนาค มีพี่น้องทั้งหมด 9 คน
ทางด้านการศึกษา นิติพงษ์ ห่อนาค สำเร็จการศึกษาระดับมัธยมศึกษา จากโรงเรียนพิบูลวิทยาลัย จังหวัดลพบุรี จากนั้นเมื่อปี พ.ศ. 2521 เข้าศึกษาในระดับอุดมศึกษาที่ คณะสถาปัตยกรรมศาสตร์ จุฬาลงกรณ์มหาวิทยาลัย เพื่อนๆ ชอบเรียกนิติพงษ์ว่า อีดี้ เพราะนิติพงษ์มีหน้าตาคล้ายอีดี อามิน
ชีวิตส่วนตัวเขาได้สมรสกับ รุ่งฤดี ห่อนาค มีบุตรสาวหนึ่งคน ชื่อ เพียงออ ห่อนาค (ตังเม)
การทำงาน

พ.ศ. 2524 เริ่มต้นการทำงานด้านวิทยุโทรทัศน์ ขณะศึกษาอยู่ในคณะสถาปัตยกรรมศาสตร์ ทั้งงานเขียนบทโทรทัศน์ เขียนบทละคร เป็นผู้ผลิตรายการ ผู้กำกับรายการ ทำรายการเกมส์โชว์ ทำละคร รายการเพลง จัดรายการวิทยุ ร้องเพลงโฆษณา เล่นละครเวที
พ.ศ. 2525 เป็นสมาชิกวงเฉลียง และในปี พ.ศ. 2529 ได้เป็นหัวหน้าวงเฉลียง โดยมีเพลงที่รู้จักคือ "นายไข่เจียว" อัลบั้ม เอกเขนก ในปี พ.ศ. 2530
พ.ศ. 2526 เป็นนักแต่งเพลงในบริษัท แกรมมี่ เอ็นเตอร์เทนเม้นท์ จำกัด (ปัจจุบันคือ บริษัท จีเอ็มเอ็ม แกรมมี่ จำกัด (มหาชน))
พ.ศ. 2535 ดำรงตำแหน่ง ผู้จัดการฝ่ายผลิตและสร้างสรรค์เพลง บริษัท แกรมมี่ เอ็นเตอร์เทนเม้นท์ จำกัด
พ.ศ. 2540 ดำรงตำแหน่ง กรรมการผู้จัดการ บริษัท แกรมมี่ แกรนด์ จำกัด ในเครือบริษัท จีเอ็มเอ็ม แกรมมี่ จำกัด (มหาชน)
พ.ศ. 2543 ดำรงตำแหน่ง กรรมการรองผู้จัดการ บริษัทแกรมมี่ เอนเตอร์เทนเมนท์ จำกัด (มหาชน)
พ.ศ. 2545 ดำรงตำแหน่ง รองกรรมการผู้อำนวยการ สายงานธุรกิจเพลง บริษัท จีเอ็มเอ็ม แกรมมี่ จำกัด (มหาชน) รวมทั้งแต่งเพลงให้ศิลปินในเครือแกรมมี่ฯ นอกจากนี้ ยังเป็นคอลัมน์นิสต์ประจำคอลัมน์ D Type นิตยสารอิมเมจ ตลอดจนวิทยากรบรรยายให้ความรู้ให้แก่นักศึกษา องค์กรภาครัฐ และภาคเอกชนต่างๆ
พ.ศ. 2554 เป็นผู้อำนวยการผลิต โครงการทองผืนเดียวกัน เพื่อแสดงถึงความร่วมมือร่วมใจ เป็นอันหนึ่งอันเดียวกันจากองค์กรต่างๆ ทั้งภาครัฐและเอกชน ในการผลิตและเผยแพร่ผลงานเพลง และเพื่อหารายได้ทูลเกล้าฯ ถวาย พระบาทสมเด็จพระเจ้าอยู่หัวฯ เพื่อโดยเสด็จพระราชกุศลตามพระราชอัธยาศัย เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔ ได้รับการสนับสนุนงบประมาณโครงการ จากบริษัท สิงห์ คอร์ปอเรชั่น จำกัด
นิติพงษ์ ห่อนาค มีชื่อเสียงโด่งดังในฐานะนักดนตรีวงเฉลียง ก่อนมาเป็นนักแต่งเพลงในสังกัดจีเอ็มเอ็ม แกรมมี่ ซึ่งผลงานทางด้านการเขียนเพลงของนิติพงษ์นั้น เริ่มต้นเขียนเพลงครั้งแรกเมื่อปี พ.ศ. 2523 คือเพลง "เข้าใจ" ของวงเฉลียง ซึ่งขับร้องโดย เกียรติศักดิ์ เวทีวุฒาจารย์ ปัจจุบันมีผลงานเพลงประมาณกว่า 350 เพลง โดยเขียนเพลงให้แก่ศิลปินระดับชั้นนำของประเทศ ได้แก่ เบิร์ด ธงไชย แมคอินไตย์ อัสนี-วสันต์ ไมโคร นูโว บิลลี่ โอแกน ธเนศ วรากุลนุเคราะห์ นันทิดา แก้วบัวสาย แหวน ฐิติมา คริสติน่า อากีล่าร์ ใหม่ เจริญปุระ ทรงสิทธิ์ รุ่งนพคุณศรี แอม เสาวลักษณ์ มาช่า วัฒนพานิช นัท มีเรีย กอล์ฟ-ไมค์ โรส ศิรินทิพย์ นิโคล เทริโอเป็นต้น
นอกจากนี้แล้วยังเคยลงรับสมัครเลือกตั้งสมาชิกวุฒิสภา ในวันที่ 2 มีนาคม พ.ศ. 2551 ได้เบอร์ 29 แม้ไม่ได้รับการเลือกตั้ง แต่ได้คะแนนเสียงมาเป็นลำดับสองของกรุงเทพมหานคร ด้วยคะแนนเสียงกว่า 221,067 คะแนน
เมื่อวันที่ 26 มกราคม พ.ศ. 2554 นิติพงษ์ประกาศลาออกจาก บมจ.จีเอ็มเอ็มแกรมมี่ ซึ่งทำงานมายาวนานกว่า 27 ปี โดยให้เหตุผลว่า ต้องการทำงานแบบเป็นอิสระ ประกอบกับการงานที่ตนสามารถทำให้กับบริษัทมีน้อยลง จึงเกิดความรู้สึกเกรงใจที่จะดำรงตำแหน่งต่อไป
เดือนมิถุนายน พ.ศ. 2554 - เดือนสิงหาคม พ.ศ. 2558 ดำรงตำแหน่งกรรมการบริษัท และกรรมการอำนวยการ บริษัท สหภาพดนตรี จำกัด
เดือนกันยายน พ.ศ. 2558 - ปัจจุบัน นิติพงษ์ ห่อนาค ประกอบอาชีพอิสระ ในนามบริษัท รอมชอม จำกัด
นามปากกา

นิติพงษ์ ห่อนาค (ใช้เฉพาะผลงานแต่งเพลงที่มีเนื้อหาลึกซึ้ง)
โอภาส พันธ์ุดี  (นามปากกาใช้บ่อยที่สุด)
จักรวรรดิ พัฒน์พิบูลย์
สีห์ ธาราสด
บางนา ท่าเรือ
เพียงออ
ผลงาน > ผลงานแต่งเพลง

ธงไชย แมคอินไตย์
หมั่นคอยดูแลและรักษาดวงใจ
ก้อนหินกับนาฬิกา
เหนื่อยไหม
สัญญาต้องเป็นสัญญา
อย่าทำอย่างนี้ไม่ว่ากับใครเข้าใจไหม
โลกของคนเหงา
ร้องไห้ทำไม
คนข้างบ้าน
เสียงกระซิบ
แต่ก็ยังรักเธอ
อยากถามก็ตอบ
เราจะยิ้มให้กัน
ไม่แข่ง ยิ่งแพ้
ก็เลิกกันแล้ว
ต้องโทษดาว
ตามใจเธอ
บ้านของเรา
พักตรงนี้
ขอบใจจริง ๆ
มีแต่คิดถึง
ใครจะรู้
มีเธอ
พรุ่งนี้
ผิดตรงไหน
ฉันมาทำอะไร
กลับไม่ได้ ไปไม่ถึง
กลับมาวันนี้
โลกใบเดิม
เพลงที่ไม่มีใครฟัง
เฉลียง
เข้าใจ
ไม่รักแต่คิดถึง
ทรงสิทธิ์ รุ่งนพคุณศรี
รักกันหน่อย
รักหรือไม่รัก
เก็บกด
ไมโคร
ใจโทรมๆ
รุนแรงเหลือเกิน
อยากจะบอกใครสักคน
บอกมาคำเดียว
รักคุณเข้าแล้ว
จำฝังใจ
รักปอนปอน
อย่าดีกว่า
โชคดีนะเพื่อน
คนไม่มีสิทธิ์
รู้ไปทำไม
อยากได้ดี
สมน้ำหน้า...ซ่าส์...นัก
ลุง
เรามันก็เป็นอย่างนี้
อัสนี-วสันต์
ได้อย่างเสียอย่าง
เธอปันใจ
รักเธอเสมอ
อยากจะลืม
กระดี่ได้น้ำ
ทั้งทั้งที่รู้
ลงเอย
คงเดิม
ยินยอม
เจ็บแต่ดี
รับไม่ไหว
ยืนหยัด ยืนยง
อย่าเลย ขอบใจ
อยากได้ยินว่ารักกัน
พบกันครึ่งทาง
พูดลอยลอย
นูโว
หลอกกันเล่นเลย
ไม่เป็นไรเลย
หมดคำถาม
กวีบทเก่า
ไม่มีคำตอบ
ลืมไปไม่รักกัน
ทนเลย
สัญญาปากเปล่า
หน่วยกล้าอาย
ทำได้หรือเปล่า
สมประสงค์ สิงหวนวัฒน์
ช่างไม่รู้เลย
กระจกเงา
สามคำที่หายไป
อะไรคือเธอ
ที่เก่าที่ฉันยืน
ทนได้ทุกที
รู้กันอยู่แล้ว
ธเนศ วรากุลนุเคราะห์
อีกหน่อยเธอคงเข้าใจ
ทำใจลำบาก
วาย น็อต เซเว่น
ทิ้งรักลงแม่น้ำ
ไฟรางราง
บิลลี่ โอแกน
เอาอะไรมาแลกก็ไม่ยอม
ลาออก
หยดน้ำในทะเล
ฟ้าคงสะใจ
ฝังไว้ในผืนดิน
อยากตะโกน
แพ้แก้ตัวใหม่
ก็พอแล้ว
บอกแล้วแววมันออก
แบ่งตรงไหน
สุรสีห์ อิทธิกุล
ปราสาททราย
ยอมจำนน
อำพล ลำพูน
แผลในใจ
ฝากรอยเท้า
เจตริน วรรธนะสิน
คาใจ
แววตา
อยากให้รู้ว่าเหงา
ทางนี้
กองไว้
เจ็บไป-เจ็บมา
กัมปะนี
กลับคำเสีย
ไม่มีเหลือเฟือ
วุฒิสิทธิ์ สืบสุวรรณ
ก็พอ
ขอไม่เป็นเพื่อนเธอ
ป๊อด โมเดิร์นด็อก
ยึนหนี่ง
คริสติน่า อากีล่าร์
อย่าไปเสียน้ำตา
ไม่อยากจะเชื่อเลย
ทำไม่ลง
นิโคล เทริโอ
กะโปโล
บุษบา
ทำไมเป็นคนแบบนี้
คนที่ไม่มีใครต้องการ
กอล์ฟ ไมค์
เรื่องเล็กของเธอ
ตลกดี
ที่ปรึกษา
แหวน ฐิติมา สุตสุนธร
เรามีเรา
ใครสัญญิงสัญญา
อาจจะเป็นคนนี้
คนที่รู้ใจ
ผู้หญิงคนนี้
ตัวเก่ามั้ง
เวียนหัว
ผลงาน > ผลงานที่ประพันธ์ขึ้นในโอกาสพิเศษ

ต้นไม้ของพ่อ (2539)
ของขวัญจากก้อนดิน (2542)
อีกไม่นาน (2548)
ฝากส่งใจไป (2548)
พรุ่งนี้ต้องดีกว่า (2549)
คือสายใย (2549)
รูปที่มีทุกบ้าน (2550)
ส่งนางฟ้ากลับสวรรค์ (2551)
ขอความสุขคืนกลับมา (2553)
ต้องกล้า คนหัวใจสิงห์ (2553)
งานของแม่ไม่เคยหมด (2554)
ด้วยรักและภักดี (2565)
ผลงาน > เพลงอื่น

We Are The World (ทุกคนเป็นโลก) (2531)
ผลงาน > คอนเสิร์ต

คอนเสิร์ต เกาเหลาธงไชย (ไม่งอก) (23 เมษายน 2531)
คอนเสิร์ต ครบเด็กสร้างบ้าน (13-14 สิงหาคม 2548)
คอนเสิร์ต 25 ปี นิติพงษ์ ห่อนาค (25-26 สิงหาคม 2550)
คอนเสิร์ต อารมณ์ดี้ ตอน ทุ่งหญ้า สายลม และนมวัว (7 กุมภาพันธ์ 2551)
คอนเสิร์ต แอม & ว่าน Live in Concert (22 มีนาคม 2551)
คอนเสิร์ต Dee Boyd pop Fest (5-6 ธันวาคม 2552)
คอนเสิร์ต วันซ์ อิน อะ ไลฟ์ ไทม์ คอนเสิร์ต โพรดิวซ์ บาย ภูษิต ไล้ทอง (20-21 มีนาคม 2553)
คอนเสิร์ต สวิงสวาย แบบเขา (Swing Survive Concert) (5 มิถุนายน 2553)
คอนเสิร์ต Do for Dad (3 มีนาคม 2555)
คอนเสิร์ต Dee & Seefa : “The Lyrics of Love (4 - 5 กุมภาพันธ์ 2555)
คอนเสิร์ต THE MASTERPIECE 30 ปี นิติพงษ์ ห่อนาค (24 - 25 มกราคม 2558)
คอนเสิร์ต Yes We Can Chatree-Asanee-Nitipong (4 เมษายน 2558)
คอนเสิร์ต เมจิก โมเมนต์ เพลงรักของดี้ ดนตรีของแต๋ง (6 พฤษภาคม 2560)
คอนเสิร์ต the lyrics of love concert ดี้ นิติพงษ์ - บอย โกสิยพงษ์ (13 - 14 กรกฎาคม 2562)
ผลงาน > ผลงานแสดงละครโทรทัศน์

นายแพทย์สนุกสนาน ช่อง 5 (2528)
ผลงาน > ผลงานแสดงโฆษณา

เป๊ปซี่ (2531)
ผลงาน > ผลงานแสดงภาพยนตร์

วัยอลวน 4 : ตั้ม-โอ๋ รีเทิร์น (2548)
ผลงาน > ผลงานหนังสือ

มาเหนือเมฆ พลเอก ประยุทธ์ จันทร์โอชา​ (ร่วมเขียน)​
The Best Songs Writer
ผลงาน > รายการ

แต๋ง เจี๊ยบ ดี้ วาไรตี้ 3 ฝ่าย
ต้องกล้า ตอน เล่นโขนนางลอย รับบททศกัณฐ์ (29 ธันวาคม 2553)
ผลงาน > พากย์เสียง

๒๔๗๕ รุ่งอรุณแห่งการปฏิวัติ พากย์เสียงของ พระยามโนปกรณ์นิติธาดา (ก้อน หุตะสิงห์)
ทัศนคติ

จากกรณี “ฮาคีม อัล อาไรบี” ผู้ลี้ภัยของออสเตรเลียถูกจับที่ประเทศไทย เขาได้ออกมาโพสกล่าวว่า ให้จับฮาคิมลงทะเลไปซะเพราะไม่รู้ว่าจะเอาไปคืนใครระหว่างออสเตรเลียหรือประเทศบาห์เรน
ในการประท้วงในประเทศไทย พ.ศ. 2563 เขาเข้าแจ้งความให้ตำรวจดำเนินคดีต่อแกนนำกลุ่มราษฎรในข้อหาความผิดต่อองค์พระมหากษัตริย์ไทย ทำให้เกิดกระแสแบนผลงานของเขา ด้านเขาก็ออกมาโพสต์
แหล่งข้อมูลอื่น

นิติพงษ์ ห่อนาค นักปราชญ์ดนตรี เก็บถาวร 2014-01-06 ที่ เวย์แบ็กแมชชีน
แกรมมี่ ครอรอบ 25 ปี เก็บถาวร 2007-07-08 ที่ เวย์แบ็กแมชชีน
| ด ค กเฉลียง |
| --- | --- |
ประภาส ชลศรานนท์ • วัชระ ปานเอี่ยม • นิติพงษ์ ห่อนาค • ภูษิต ไล้ทอง • ศุ บุญเลี้ยง • เกียรติศักดิ์ เวทีวุฒาจารย์ • ฉัตรชัย ดุริยประณีต  สมชาย ศักดิกุล
อัลบั้ม: ปรากฏการณ์ฝน (2525)  •  อื่น ๆ อีกมากมาย (2529)  •  เอกเขนก (2530) •  เฉลียงหลังบ้าน (2531) • แบ-กบาล (2532) •  ตะไคร่น้ำสุดขอบฟ้า (2533)
อีพีและซิงเกิล: นอกชาน (2543) • เธอหมุนรอบฉัน ฉันหมุนรอบเธอ (2550) • เข้าใจว่าไม่เข้าใจ (2559) • คนแปลกหน้า (2559) • ไม่นานนี้เอง (2559) • ยังคงเอกเขนก (2566)
ผลงานพิเศษ: ขอแค่คิดถึง • น้ำคือชีวิต • ผูกใจ • ครองแผ่นดินโดยธรรม
ดูเพิ่มเติม: รายชื่อคอนเสิร์ตเฉลียง • คีตา เรคคอร์ดส •  คนอื่น ๆ อีกมากมาย • เดอะ เลเจนด์ ออฟ เร่ขายฝัน เฉลียง เดอะ มิวสิคัล • นิทานหิ่งห้อย เดอะ มิวสิคัล
| ด ค กไทยแลนด์ก็อตทาเลนต์ |
| --- | --- |
ฤดูกาล:  1  2  3  4  5  6  7 
พิธีกร:  เกตุเสพย์สวัสดิ์ ปาลกะวงศ์ ณ อยุธยา  กฤษณ์ ศรีภูมิเศรษฐ์  สุดารัตน์ บุตรพรม 
คณะกรรมการ:  พรชิตา ณ สงขลา  ภิญโญ รู้ธรรม  นิรุตติ์ ศิริจรรยา  จิรายุส วรรธนะสิน  ชลาทิศ ตันติวุฒิ  พัชรศรี เบญจมาศ  นิติพงษ์ ห่อนาค  คัทลียา แมคอินทอช  ยุทธเลิศ สิปปภาค  ปองศักดิ์ รัตนพงษ์  คริส หอวัง  เจนนิเฟอร์ คิ้ม 
บุคคล:  มณีภัสสร มอลลอย  ราชนิกร แก้วดี  สมชาย นิลศรี  ไทยยิม  ศรศิลป์  คิดบวกสิปป์  โสพิชา อังคะไวมงคล  ปุริมปรัชญ์ ไชยะคำ  นันทิตา ฆัมภิรานนท์ 
บทความที่เกี่ยวข้อง:  บริเทนส์กอตแทเลินต์  อเมริกาส์ก็อตทาเลนต์  เวิร์คพอยท์ เอ็นเทอร์เทนเมนท์
จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดน่าน พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง